Source: http://urmasblog.blogspot.com/2011/01/
Timestamp: 2017-09-21 15:48:12+00:00

Document:
Urmas Arumae's blog: January 2011
Olen advokatuuriga seotud läbi tollase Eesti NSV Advokaatide Kolleegiumi kaadrireservi 27.06.1988. a. Alates 11.01.1994. a. olen Eesti Advokatuuri liige. Praktiseeriva advokaadina otsisin ja katsetasin erinevaid advokaadibüroo toimemudeleid, mistõttu olen asutanud mitu advokaadibürood (Concordia, Landwell, uus Concordia). Nimetatutest on tuule tiibadesse saanud mitmed head kolleegid, kellele olin patrooniks ja kes on hiljem asutanud oma advokaadibürood.
Peatasin advokaaditegevuse 2005. aasta lõpus, kui mind valiti Viimsi vallavanemaks. 2008. aasta teisel poolel astusin vallavanema ametist tagasi ja alustasin õpinguid doktorantuuris. Juunis 2010. a. kaitsesin väitekirja. Sellele järgnes pikem puhkus. Sügisel alustasin ettevalmistusi uue büroo avamiseks ja alates 01.02.2011. a. on uue advokaadibüroo uksed klientidele avatud. Uus büroo on esialgu ’one man show’.
Kuna jagan aega nii EBSi õiguse ja avaliku halduse õppejõu kui vandeadvokaadi kutsetegevuse vahel, võtan esialgu ajada neid kaasusi, mis on mulle huvitavad ja millega tegelemine toetab kaudselt ka õpetamist ülikoolis. Eks aeg näitab, kas ja millal büroo laiendamine päevakorda tõusetub - see on klientide otsustada. Minu isiklik eesmärk on tagada, et üliõpilased on õpetatud ja kliendid teenindatud parimal võimalikul moel.
Advokaadibüroo Andresson Consulting Network on spetsialiseerunud järgmiste teenuste osutamisele: üldine äriõigus (General Business Law); organisatsiooni omanike õigusnõustamine (Governance Legal Consulting); organisatsiooni juhi õigusnõustamine (Management Legal Consulting); organisatsiooni õigusnõustamine (Legal Coaching); ühinemised ja omandamised (M&A); äritehingute õigusnõustamine (Business Transactions); saneerimisnõustamine (Rehabilitation & Turnaround); maksejõuetusmenetlus (Insolvency Proceedings); lepitus- ja vahekohtumenetlus (Conciliation & Arbitration); esindamine õigusvaidlustes (Legal Representation); õiguslike hinnangute ja ekspertarvamuste andmine (Legal- and Expert Opinions).
Advokaadibüroo klientideks on peamiselt äriühingud ja kohaliku omavalitsuse üksused, aga ka riigiasutused, rahvusvahelised organisatsioonid ja uurimisasutused.
Advokaadibüroo Andresson Consulting Network eripäraks on, et selles ei tööta põhikohaga suurt hulka advokaate ja teisi spetsialiste, vaid vajalik meeskond komplekteeritakse partnereid kaasates vastavalt kliendi vajadustele, pidades silmas kliendile mõistlike kuludega parima tulemuse saavutamist – üks meeskond, üks eesmärk.
Lauteri 3-215, 10114 Tallinn
info@andresson.eu
process@andresson.eu
Urmas Arumäe, Ph.D., vandeadvokaat
Posted by Urmas Arumae at 3:25 AM No comments:
Posted by Urmas Arumae at 5:33 AM No comments:
Kas organismi ja organisatsiooni elukaared on võrreldavad
Esitan alljärgnevalt tabeli vormis ja ilma kommentaarideta organismi ja organisatsiooni geneesi võrdluse inimese ja ühingu näitel. Sellest võib olla abi organisatsiooni mõistmisel:
igasugune elusolend (sh inimene)
igasugune ühiste eesmärkide saavutamiseks tegutsevate isikute koondis (sh ühing)
Saada järglane
Asutada ühing
ETTEVAL-MISTUS
Tuleviku kavandamine, võimalik harjumuste muutmine (suitsetamisest või alkoholist loobumine lapse tervise huvides jms) jt
Asutamisdokumentide ettevalmistamine, esmase tegevuse kavandamine, ruumide otsimine jms
MÄRKUS: Elutähtsad organid hakkavad kujunema vastavalt embrüonaal- ja looteperioodi edenemisele ja vastavatele seaduspärasustele
Asutamise otsustamine
MÄRKUS: Asutamisel otsustatakse ka organite moodustamine (n kas nõukogu moodustada või mitte), nende liikmete arv ja konkreetsete liikmete valimine
KVAASI-ÕIGUS- JA TEOVÕIME
Inimloode on õigusvõimeline alates eostamisest, kui laps sünnib elusana (TsÜS § 7 lg 3 vt ka PerekS § 39 lg 4)
Asutajatel on õigus enne ühingu äriregistrisse kandmist teha asutava ühingu nimel tehinguid (n ÄS § 147 ja 253)
Õigusvõime algab inimese elusalt sündimisega (TsÜS § 7 lg 2). Sünd tuleb perekonnaseisuasutuses registreerida (sünniakt) ühe kuu jooksul lapse sündimisest (PerekS § 114 lg 3)
Eraõigusliku ühingu õigusvõime tekib seadusega ettenähtud registrisse kandmisest (TsÜS § 26 lg 2)
Täielik teovõime on 18 aastasel inimesel (täisealine). Teovõime on piiratud alaealistel, vaimuhaigetel ja nõdramõistuslikel inimestel (TsÜS § 8 lg 2)
Ühingu organi tegevus loetakse ühingu tegevuseks (TsÜS § 31 lg 5). Organite liikmete õigusi võib piirata n põhikirjaga (vt n juhatuse esindusõiguse piiramine ÄS § 181 ja 307)
See on arengu lugu sünnist surmani: imikuiga (<1), maimik (1-3), koolieelik (3-6/7), kainik (6/7-11/12), mürsik e murdeiga (11/12-15/16), noorukiiga (15/16-20/22) (mürsiku ja noorukiiga kokku nim teismeiga), varane küpsusiga (20/22-35), hiline küpsusiga (35-55/60), elatanuiga (55/60-70), vanuriiga (70-90) ja pikaealisus (üle 90), mis on sisustatud igapäevase tegevuse, saavutuste ja ebaõnnestumiste, rõõmude ja muredega
Inimese elukaare eeskujul on organisatsiooniteadlased andnud erinevaid käsitlusi ka ettevõtte elukaare kohta (Greineri kasvumudel, Adizese elutsükli kõver jt). Nii eristatakse loomisfaasi, käivitamisfaasi, kasvufaasi, väljakujunemisfaasi, küpsusfaasi (seda on jagatud ka varajaseks ja hiliseks küpsuseks), stabiilsusfaasi ja vananemist, mis on sisustatud igapäevase tegevuse, saavutuste ja ebaõnnestumiste, rõõmude ja muredega
Kui organismi elu lõppeb, saabub surm (agoonia, kliiniline- ja bioloogiline surm). Surm tuleb perekonnaseisuasutuses registreerida (surmaakt). Surmaakt koostatakse kolme päeva jooksul isiku surmapäevast (PerekS § 115 lg 4)
Enne ühingu lõppemist võib üritada saneerimist, tervendamist vms, kuid kui need ei aita, saabud ühingu lõpp.
Registrist kustutamisega ühing lõpeb (TsÜS § 45 lg 2)
Posted by Urmas Arumae at 8:35 AM No comments:
Kui ma õigesti mäletan, siis 4. jaanuaril 2011. a. lasi sotsioloog Andrus Saar stardipaugu ja algatas sisuliselt diskussiooni põhiseaduse muutmiseks. Igati asjalik tegu, sest suurt eesmärki meil riigina nagunii ei ole ja president Meriga võrreldavaid visionääre, kes meile tulevikku maaliks, annab otsida.
Tõsi, Saar lajatas lauale mõtte, et presidendi institutsioon tuleks Eestis kaotada, kuna presidendil polevat erilisi funktsioone järele jäänud, kuid samas nõudvat selle institutsiooni ülevalpidamine riigilt suuri kulutusi. Saar nägi presidendi institutsiooni kaotamises eelkõige kokkuhoiu küsimust: „Meie rahvaarv on väga väike ja me ei suuda täita kõiki funktsioone, mida täidavad suurriigid“.
Lugupeetud sotsioloog kas ei osanud või ei tahtnud oma mõtet lõpuni välja öelda, sest presidendi institutsiooni kaotamine ei ole kindlasti midagi sellist, et kui ühel aastal on rahadega kitsas, siis kaotame presidendi institutsiooni ära ja õnn tuleb taas meie õuele. See on põhiseaduse muutmise küsimus. Enamgi veel – see on riigivalitsemise vormi muutmise küsimus – ehk küsimus sellest, kas me soovime presidentaalset või parlamentaarset vabariiki või hoopis midagi vahepealset. Olukorda, kus riigipea üldse puudub, pole mõtet siinkohal edasi käsitleda.
Meenutagem sedagi, et Siim Kallas peaministrina käis juba 2002. aasta sügisel Tartus ametnike foorumil peetud kõnes välja idee, et mis oleks, kui annaks valitsusjuhi ülesanded presidendile (presidentaalse vabariigi mudel). Tema ettepanek, nagu ta rõhutas, ei olnud esitatud mitte niivõrd akadeemilise riigiõiguse seisukohast, kuivõrd just juhtimisprobleemide valguses. Siim Kallase tollane ettepanek oli mõeldud avatud diskussiooniks teemal, kuidas muuta Eesti paindlikumaks ja muutustele vastupidavamaks.
Väikeriigi juhtimismudelitest huvitunud juhtimisteadlasena ootan ma põnevusega selle diskussiooni jätkumist, kuid mitte sellest aspektist, kas presidenti on odav või kallis ülal pidada – see ei ole kohane lähenemine. Ma pigem nõustun Kallase mõttega, et need, kes suudavad olla paindlikumad ning reageerivad muutustele kiiremini, võivad olla riigina edukamad. Aga see selleks – ootame arenguid…
Püstitan siinkohal hoopis küsimuse teise põhiseadusliku institutsiooni, Riigikogu, reformimise vajaduse kohta. Mõistagi on ka see põhiseaduse muutmise diskussiooni esemeks.
Minu nägemuses on Eestile vaja professionaalset ja laiapõhjalist esinduskogu, milline eesmärk on saavutatav kahekojalise parlamendi kaudu.
Riigikogu liikmeteks on siiani pääsenud liialt palju juhuslikke inimesi, kellest ei teatud enne nende valimist midagi, ega teata ka pärast volituste mahapanemist. Viimaste hulgas on aegade jooksul olnud ka selliseid ’toredaid tegelasi’, kelle koht ei oleks tohtinud üldse Riigikogus olla.
Riigikogu peab saama professionaalsemaks. Selleks, et rebimine Riigikokku muutuks tihedamaks ja juhuslike elukunstnike pääs sinna oleks võimalikult välistatud, on vaja vähendada otsevalitavate Riigikogu liikmete arvu 51-le rahvasaadikule, kellest moodustuks Riigikogu alamkoda Riigivolikogu. See peaks koosnema n-ö professionaalsetest palgalistest poliitikutest.
Riigikogu peab saama laiapõhjalisem kui senine, pelgalt erakondade kaudu mehitatud ’rahvaesindus’. Riigikogu ülemkoda, ehk Riiginõukogu oleks 50-liikmeline ja koosneks ex officio ehk ametikoha järgsetest isikutest, kes on oma ala tipptegijad ja toovad Riigikokku oma valdkonna küsimused ja ekspertiisi. Nii peaks Riiginõukogu koosseisu kuuluma mõne suurema ülikooli rektorid, paari tähtsama Eestis tegutseva kiriku pead, omavalitsusliitude esindajad, kutseorganisatsioonide esindajad, kultuuriringkondade esindajad, eakate- ja noorsooorganisatsioonide esindajad jne. Need 50 Riiginõukogu liiget ei oleks palgalised – neile kompenseeritakse Riiginõukogu tööga seotud kulud. Lisaks laiapõhjalisusele tagab selline töökorraldus ka valdkondlikult professionaalsema seadusloome.
Pole midagi uut siin päikese all – analoogiat ja eeskuju saab võtta Eesti Wabariigi 1938. aasta põhiseadusest, millega Riigikogu muudeti kahekojaliseks. Korrata ei tohi tollase president Pätsi demokraatiast kõrvalekalduvat lähenemist kahekojalise parlamendi moodustamisel. Oli ju Pätsi disainitud Riiginõukogu ühemõtteliselt ebademokraatlikult moodustatud organ, mis koosnes muuhulgas ka kõrgetest ametiisikutest ning riigipea poolt tema suva järgi nimetatud isikutest. Nii kehtestas Päts 1938. aasta põhiseadusega korporatiivse riigi. 1938. aasta põhiseadusele langesid ka tollase sotsiaalse demagoogia mõjud, mis olid Itaalias ja Saksamaal tolleks ajaks haripunkti jõudnud. Pätsi süüdistati ka selles, et ta oli võlutud Benito Mussolini poolt Itaalias maksma pandud korrast ja kutsekodade süsteemist ning võttis selle meie uude põhiseadusesse üle. 1934. aasta riigipöördest alates tegeleti Eestis paljuski samalaadse riigikorra rajamisega, mis kehtis Itaalias ja 1938. aasta põhiseadusega selline riigikord seadustati.
Samas jäävad Pätsi tegemised ja tegematajätmised tema aega ja see ei muuda kahekojalise Riigikogu mudelit iseenesest ebasoovitavaks mudeliks.
Minu mäletamist mööda oli Peeter Jalakas see, kes 2009. aasta novembris-detsembris käis meedias samuti välja kahekojalise Riigikogu mõtte, kuid sinna see kahjuks vist jäigi. Kutsun hr Jalakast oma ideed üles soojendama.
Ühtlasi kutsun üles diskuteerima kahekojalise Riigikogu idee üle. Kahekojaline Riigikogu oleks väikeriigile ühelt poolt taskukohasem, teisalt aga kindlasti professionaalsem ja laiemaid elanikekihte kaasav.
Posted by Urmas Arumae at 3:55 PM No comments:
Juriidilised õppeained ei ole neile, kes juristiks ei õpi, just kerged omandada. Olen äriõiguse loengutel ja seminaridel püüdnud oma üliõpilastele, kes on tulevased ettevõtjad ja juhid, selgitada, et 'juurat' ei ole mõistlik pähe õppida - sellest on vaja aru saada. Nii peangi oma missiooniks õpetada tulevastele ettevõtjatele ja juhtidele õigusaineid nii, et nad saaksid õpitavast aru. Ja kui nad on asjast aru saanud, siis avastavad, et õiguslike probleemide lahendusi on tihti rohkem kui üks. Olen eksamitel lähtunud põhimõttest, et:
"Juuras ei ole valesid vastuseid - on sinu positsioon ja lahenduskäik, mida tuleb faktides eksimata loogiliselt ja argumenteeritult põhjendada. On muidugi oht, et kellegi teise positsioon, loogika ja/või argumendid on Sinu omadest tugevamad!" (kirjutatud 23.12.2010. a.)
Posted by Urmas Arumae at 1:39 PM No comments:
Kaitsesin 9. juunil 2010. a. doktoritöö teemal: "Territoriaalne kogukond ja selle juhtimise õiguslik korraldus".
Kui sul on huvi selle teema vastu, leiad doktoritöö elektroonilise versiooni järgmiselt aadressilt:
http://ebs.ee/public/oppeosakond/doktoriope/Arum_e_2010_varuta.pdf
Posted by Urmas Arumae at 10:59 AM No comments:
TERRITORIAL COMMUNITIES: Legal Organization and Management
This subject was chosen because generally accepted interpretations of territorial communities equate them with traditional organizations. Treatments of the legal organization of territorial community management are based thereon and do not consider the altered needs of social development. This book aims to create a theoretically ordered basis for territorial communities and the legal organization of their management. The research object is the established legal organization of the management of territorial communities. The research has produced a new basis for treating territorial communities and the legal organization of their management. Theoretical models and solutions that take into account the current needs for changes in the legal organization of the management of territorial communities are also presented. This should help to guarantee the level of public services and their availability, and thereby improve the quality of everyday life. The book is based on the case of Estonia, but is also relevant elsewhere. The target audience includes researchers, faculty members and students, as well as practitioners who are interested in the topic of territorial communities.
See and buy: http://www.amazon.com/s/ref=nb_sb_noss?url=search-alias%3Dstripbooks&field-keywords=Urmas+Arumae&x=18&y=15
Posted by Urmas Arumae at 10:40 AM No comments:

References: § 7
 § 39
 § 147
 § 7
 § 114
 § 26
 § 8
 § 31
 § 181
 § 115
 § 45